Sciant omnes tam præsentes, quam futuri, quod Wido, Miles, de Auxiliaco, veniens ad obitum suum, dedit Deo, et S. Petro, et Besuensi Ecclesiæ, unum mansum cum omnibus appendiciis suis, et omni libertate apud Caviniacum. Dedit etiam Viridarium de Ponto cum appendiciis suis, cum omni libertate, nec non et terciam partem molendini de Auxiliaco, cum piscibus, si ibi capti fuerint. Ut hæc elemosyna inconvulsa permaneat, subscribamus ei testes: Signum Widonis filii supradicti defuncti, qui elemosynam loco patris sui super altare posuit, sanctorum Apostolorum Petri et Pauli. Signum fratris ejus Rainaldi, Hugonis Militis de Bello monte, Joffredi Militis, Walonis Militis, cognomento Columbi, Gisleberti, Warnerii, Hugonis fratris ejus et aliorum multorum. De Monachis Warnerii, Wilenci, Landrici.